สุรงค์ ย้ำฐานะการเงินแข็งโป๊ก กทพ. อ่วมจ่ายค่าโง่โทลล์เวย์
เงินต้นบวกดอกเบี้ยพุ่ง 4 พันล้าน,นายสุรงค์ บูลกุล ประธานคณะกรรมการบริหาร (บอร์ด) การทางพิเศษแห่งประเทศไทย (กทพ.) เปิดเผยถึงกรณีศาลปกครองสูงสุดชี้ขาดให้ กทพ.จ่ายชดเชยรายได้ที่ลดลงแก่บริษัททางด่วนกรุงเทพเหนือ จำกัด ซึ่งเป็นบริษัทย่อยของบริษัท ทางด่วนและรถไฟฟ้ากรุงเทพ จำกัด (มหาชน) หรือบีอีเอ็ม จำนวน 1,800 ล้านบาทและดอกเบี้ย กรณีมีการสร้างทางยกระดับดอนเมืองโทลล์เวย์ ช่วงอนุสรณ์สถานแห่งชาติ-รังสิต เป็นทางแข่งขันจนส่งผลกระทบต่อทำให้ปริมาณการจราจรและรายได้ค่าผ่านทางของทางด่วนสายบางปะอิน-ปากเกร็ดของบริษัททางด่วนกรุงเทพเหนือ จำกัด ลดลงจากที่ประมาณการไว้ว่า ขณะนี้ กทพ.ยังไม่ได้รับเอกสารผลตัดสินอย่างเป็นทางการจากอัยการ แต่ก็น้อมรับคำพิพากษาของศาล โดยหน้าที่ของ กทพ.หลังจากนี้คือ ทำอย่างไรให้เกิดผลกระทบน้อยที่สุด,โดยขณะนี้ กทพ.ได้ศึกษาทางออกไว้หลายแนวทาง ว่าจะบริหารเงินจ่ายชดเชยหรือหนี้ก้อนนี้อย่างไร ซึ่งอาจจะใช้วิธีการทยอยจ่ายหรือลดเงินนำส่งคลัง โดยให้รัฐบาลรับภาระไปก่อน หรือเจรจาแลกเปลี่ยนกับผู้รับสัมปทานเพื่อให้ได้เงื่อนไขที่มีผลกระทบน้อยที่สุดกับ กทพ.และประชาชน โดยจะต้องเลือกวิธีที่ต้นทุนต่ำที่สุด,ขณะนี้ กทพ.ยังทำอะไรไม่ได้จะต้องรอความชัดเจนจากรัฐบาลและกระทรวงคมนาคมก่อนว่าจะสั่งการให้ กทพ.ดำเนินการอย่างไร และจะใช้วิธีใดต้องไปประสานงานกับคู่สัญญา หรือต่อรองอะไรหรือไม่ ซึ่งขณะนี้ได้เสนอเรื่องไปที่คณะรัฐมนตรี (ครม.) แล้วอยู่ระหว่างรอการพิจารณา ทั้งนี้ หาก กทพ.จะต้องจ่ายเงินชดเชยค่าเสียหายพร้อมดอกเบี้ย 4,000 ล้านบาท จะไม่ส่งผลกระทบต่อฐานะการเงิน เพราะเป็นรัฐวิสาหกิจมีสภาพคล่องดีมาก มีกำไรรวมทั้งยังมีรายได้จากการจัดเก็บค่าผ่านทางมาสูงถึงวันละ 70 ล้านบาท,นายสุชาติ ชลศักดิ์พิพัฒน์ รองผู้ว่าการ กทพ. กล่าวถึงความคืบหน้าโครงการทางพิเศษสายพระราม 3-ดาวคะนอง-วงแหวนรอบนอกกรุงเทพมหานครด้านตะวันตกระยะทาง 17 กม. วงเงินลงทุนรวม 31,244 ล้านบาท ซึ่งจะใช้แหล่งเงินลงทุนโครงการจากการระดมทุนผ่านกองทุนรวมโครงสร้างพื้นฐานเพื่ออนาคตประเทศไทย (Thailand Future Fund : TFF) ว่า คาดว่าจะประกวดราคาได้เดือน ต.ค.และได้ตัวผู้ชนะการประมูลเดือน ก.พ. ปี 62.
ขณะนี้ กทพ.ยังไม่ได้รับเอกสารผลตัดสินอย่างเป็นทางการจากอัยการ แต่ก็น้อมรับคำพิพากษาของศาล โดยหน้าที่ของ กทพ.หลังจากนี้คือ ทำอย่างไรให้เกิดผลกระทบน้อยที่สุด
ทางด่วน,โทลล์เวย์,ค่าผ่านทาง,ค่าทางด่วน,การทางพิเศษแห่งประเทศไทย